

**ΕΛΛΗΝΙΚΗ ΔΗΜΟΚΡΑΤΙΑ** Άγιος Κήρυκος, 8/9/2025

**ΔΗΜΟΣ ΙΚΑΡΙΑΣ**

**Δήμος Ικαρίας παρουσιάζει την παράσταση «Οι κάλπηδες».**

Ο **Δήμος Ικαρίας** Φιλοξενεί την θεατρική ομάδα **«Πτωχαλαζόνες»**, και παρουσιάζουν την παράσταση **«Οι κάλπηδες»,** μιαθεατρική μεταφορά του κωμικού διηγήματος του **Στρατή Μυριβήλη** σε σκηνοθεσία **Κώστα Παπακωνσταντίνου**.

**Περίληψη του έργου :** Τα παλιά τα χρόνια, ζούσαν πάνω στο νησί της Λέσβου δύο ξακουσμένοι κατεργάρηδες. Ο Ψευτοθόδωρος στη Χώρα και ο Καλπομανώλης στη Συκαμιά *(το χωριό του Μυριβήλη).* Κόμπαζαν και οι δύο πως κανείς δεν τους παραβγαίνει στην πονηριά και την μπαμπεσιά. Δεν άντεχαν όμως να ακούνε ο ένας για τα κατορθώματα του άλλου κι έτσι ξεκίνησαν να βρουν τον ανταγωνιστή τους, να τον ξεγελάσουν και να αποδείξουν μια και καλή ποιος είναι ο πρωταθλητής στην κατεργαριά. Συναντιούνται στη μέση της διαδρομής, και χωρίς να αναγνωρίσει ο ένας τον άλλον, ξεγελούν και ξεγελιούνται αμοιβαία, σε μια ευτράπελη σκηνή. Το «ματς» έχει έρθει ισόπαλο κι ο αντίπαλος αποδεικνύεται υπολογίσιμος.

***Ποιος είναι όμως ο αρχικάλπης;*** Είναι ζήτημα τιμής και αξιοπρέπειας και πρέπει να λυθεί. Στην προσπάθειά τους να το λύσουν, οι δύο κάλπηδες μπλέκουν σε περιπέτειες, συναντούν πειρατές, θησαυρούς, βρυκόλακες, δαιμόνους και «περιποιητικούς» Ανατολίτες. Αφού κακοπάθουν αρκετά, αναγκάζονται να παραδεχτούν ο ένας την αξία του άλλου στην απατεωνιά, και να ζήσουν αυτοί καλά κι εμείς καλύτερα...

**ΤΑΥΤΟΤΗΤΑ ΠΑΡΑΣΤΑΣΗΣ**

**Σκηνοθεσία:** Κώστας Παπακωνσταντίνου

**Κινησιολογία:** Μαργαρίτα Τρίκκα

**Σκηνικά**: Φιλάνθη Μπουγάτσου

**Κοστούμια:** Ματίνα Μέγκλα

**Μουσική**: Νίκος Ζουρνής

**Σχεδιασμός φωτισμών:** Γιώργος Αγιαννίτης

**Βοηθοί σκηνοθέτη**: Αγγελική Στρατάκη, Ιλεάννα Παπαγιάννη

**Ηθοποιοί:** Ελισσαίος Βλάχος, Αγγελική Μαρίνου, Δημοσθένης Ξυλαρδιστός

**Διάρκεια παράστασης:** 75 λεπτά

**Παρασκευή 12 Σεπτεμβρίου** – Δημοτικός Θερινός Κινηματογράφος

Ώρα έναρξης: 20:30 | **Είσοδος ελεύθερη**